O‘zbekistonda oliy ta’lim muassasalaridagi ikkinchi mutaxassislikka hujjatlar qabuli boshlandi. Bu haqda Oliy ta’lim vazirligi xabar bermoqda. Foto: Kun.uz Respublikadagi davlat oliy ta’lim muassasalariga ikkinchi va undan keyingi oliy ma’lumot bo‘yicha o‘qitishga nomzodlardan arizalar Oliy va o‘rta maxsus ta’lim vazirligining ikkinchitalim.edu.uz platformasi orqali onlayn qabul qilinadi. Bunda nomzodlar platformada: o‘z pasport ma’lumotlari, JShShIR ma’lumoti haqida axborotlarni kiritadi;   diplom va uning ilovasi elektron nusxasini yuklaydi;   o‘qish istagini bildirgan oliy ta’lim muassasasi va ta’lim yo‘nalishini tanlaydi. Bunda, xorijiy davlatlar ta’lim muassasalarining 1992 yil 1 yanvardan keyin berilgan diplomlari belgilangan tartibda nostrifikatsiyadan o‘tkazilgan bo‘lishi lozim. Ikkinchi va undan keyingi oliy ma’lumot bo‘yicha o‘qitish to‘lov-kontrakt asosida amalga oshiriladi. Arizalar 10 avgustga qadar qabul qilinadi.